*Anexa 3*

**CAIET DE SARCINI**

Pentru elaborarea Strategiei culturale a Municipiului Tîrgu-Mureş pentru perioada 2015 – 2025 în vederea depunerii candidaturii la titlul de Capitală Culturală Europeană în anul 2021.

Prezentul caiet de sarcini este elaborat în concordanţă cu necesităţile obiective ale Municipiului Tîrgu-Mureş şi face parte integrantă din Documentaţia pentru atribuirea contractului de servicii de consultanţă având ca obiect elaborarea Strategiei culturale a Municipiului Tîrgu-Mureş pentru perioada 2015 – 2025, în vederea depunerii candidaturii la titlul de Capitală Culturală Europeană în anul 2021 şi constituie ansamblul cerinţelor pe baza cărora se elaborează de către fiecare ofertant Propunerea tehnică.

  Caietul de sarcini conţine, în mod obligatoriu cerinţele tehnice impuse ce vor fi considerate ca fiind minimale. În acest sens, orice ofertă prezentată, care se abate de la prevederile Caietului de sarcini, va fi luată în considerare, dar numai în măsura în care propunerea tehnică presupune asigurarea unui nivel calitativ superior cerinţelor minimale din Caietul de sarcini. Ofertele de servicii care nu satisfac cerinţele caietului de sarcini vor fi declarate oferte neconforme şi vor fi respinse.

 1. INFORMAŢII GENERALE

1.1 AUTORITATEA CONTRACTANTĂ

Municipiul Tîrgu-Mureş, Sediul: Tîrgu-Mureş, P-ţa Victoriei nr. 3;

Tel: 0265-268330

E-mail: primaria@tirgumures.ro

1.2 DESCRIEREA CADRULUI EXISTENT

În anul 2021, există oportunitatea ca Municipiul Tîrgu-Mureş să poată fi ales drept Capitală Culturală Europeană. Competiţia naţională pentru alegerea oraşului ce va reprezenta România se deschide în 2015. Au anunţ̦at deja intenţia de a participa la această competiţie oraşele Tîrgu-Mureş, Cluj-Napoca, Timişoara, Iaşi, Craiova, Sfântu Gheorghe, Arad. Unele dintre ele au început deja primele pregătiri. Următoarea șansă a României de a avea o Capitală Culturală Europeană va veni abia peste alţi 15 ani.

Evenimentul „Capitală Culturală Europeană” este deja considerat unul de natură să schimbe cu totul viaţa unui oraş și să-i marcheze viitorul. Procesul de accedere la titlul de Capitală Culturală Europeană începe cu 6 ani înainte și este în primul rând un proces de schimbare pentru oraş, pentru imaginea lui, pentru infrastructura sa, pentru sectorul său cultural și pentru cetăţeni, iar aceste schimbări au de obicei efecte pozitive durabile, timp de mulți ani după ce Anul Capitalei Culturale s-a încheiat.

Studiile realizate cu privire la dezvoltarea oraşelor care au fost Capitale Culturale Europene au concluzionat că printre beneficii se numără următoarele:

• Creşterea turismului;

• Creşterea venitului regional;

• Creşterea venitului oraşului;

• Relansarea imaginii oraşului;

• Refacerea infrastructurii culturale;

• Coeziunea socială;

• Cooperarea cetăţeni – autorităţi;

• Solidaritatea reprezentanţilor politici ai oraşului.

La data de 13.06.2013, Consiliul Local al Municipiului Tîrgu-Mureş a aprobat Hotărârea nr. 169 privind începerea demersurilor legale pentru depunerea candidaturii Municipiului Tîrgu- Mureş la titlul de „Capitală culturală europeană” în vederea depunerii candidaturii la titlul de Capitală Culturală Europeană în anul 2021. Conform acestei hotărâri Municipiului Tîrgu-Mureş a fost desemnat să întreprindă toate demersurile în acest sens. Astfel, Municipiului Tîrgu-Mureş, lansează proiectul „Tîrgu-Mureş – Capitală Culturală Europeană 2021”  prin realizarea unei Strategii Culturale a Municipiului Tîrgu-Mureş pentru perioada 2015 – 2025, în vederea depunerii candidaturii la titlul de Capitală Culturală Europeană în anul 2021.

Misiunea strategiei culturale este aceea de a promova cultura ca generatoare a dezvoltării economice durabile şi a coeziunii sociale înlocuindu-se astfel ideea ca activităţile culturale sunt consumatoare de fonduri.

2. SCOPUL ACHIZIŢIEI

Municipiul Tîrgu-Mureş urmăreşte atribuirea unui contract având ca obiect servicii de consultanţă pentru elaborarea Strategiei Culturale a Municipiului Tîrgu-Mureş pentru perioada 2015 – 2025, în vederea depunerii candidaturii la titlul de Capitală Culturală Europeană în anul 2021. Astfel, toate persoanele juridice interesate vor depune oferta tehnică şi financiară ţinând cont de solicitările autorităţii contractante, conform prezentei documentaţii.

3. PROCEDURA APLICATĂ

Pentru atribuirea contractului având ca obiect servicii de consultanţă pentru elaborarea Strategiei culturale a Municipiului Tîrgu-Mureş pentru perioada 2015 – 2025, în vederea depunerii candidaturii la titlul de Capitală Culturală Europeană în anul 2021- COD CPV – 73000000-2 (Servicii de cercetare şi de dezvoltare şi servicii conexe de consultanţă) având în vedere ca valoare estimată a acestor servicii este de 30.000 Euro, Municipiul Tîrgu-Mureş va aplica, conform prevederilor art. 19 al OUG 34/2006 privind achiziţiile publice, procedura de achiziţie directă.

 4. SPECIFICAŢII TEHNICE

Strategia Culturală a Municipiului Tîrgu-Mureş pentru perioada 2015 – 2025, în vederea depunerii candidaturii la titlul de Capitală Culturală Europeană în anul 2021, ce urmează a fi realizată în baza contractului atribuit ca urmare a prezentei proceduri, presupune o analiză a vieţii culturale locale, iar viziunea promovată asupra rolului culturii în viaţa oraşului şi asupra culturii va trebui să răspundă cadrelor şi premizelor proiectului “Tîrgu-Mureş – Capitală Culturală Europeană 2021”. Proiectul priveşte cultura ca factor de creştere a calităţii vieţii culturale, un instrument de incluziune socială şi de dezvoltare teritorială durabilă. Astfel, procesul de formulare a strategiei va avea un caracter democratic, integrator şi intersectorial, mizând pe participarea autorităţilor publice, a instituţiilor de cultură, dar şi a operatorilor culturali privaţi, ONG-uri şi antreprenori la realizarea proiectului.

Obiectivul Municipiului Tîrgu-Mureş este acela de a facilita dialogul între organizaţiile implicate direct în artă şi cultura oraşului Tîrgu-Mureş şi toţi cei care susţin în varii feluri vitalitatea culturală a oraşului: mass-media, mediul academic, minorităţi etnice, organizaţii de tineret şi de mediu, cetăţeni. De aceea, considerăm că formularea strategiei trebuie făcută în urma consultării sectorului cultural şi a cetăţenilor – prin categoriile enumerate mai sus – în cadrul unei serii de dezbateri publice care să aibă ca finalitate identificarea cât mai exactă a nevoilor culturale din oraşul Tîrgu-Mureş. Menţionăm că Strategia culturală a Municipiului Tîrgu-Mureş ce va fi elaborată conform prezentului caiet de sarcini trebuie să cuprindă toate domeniile culturale: artele spectacolului, arte vizuale, film, video, patrimoniu imaterial, patrimoniu material, biblioteci, literatură, cărţi, edituri, educaţie culturală, turism, demografie, planificare şi dezvoltare urbană, dezvoltare comunitară, noi tehnologii. Numărul şi modul de desfăşurare a acestor dezbateri vor fi propuse de către operatorul economic în oferta tehnică depusă.

 La elaborarea ofertei tehnice şi economice, operatorul economic va avea în vedere următoarele:

Prezentarea unei metodologii de cercetare preliminară care va sta la baza Strategiei culturale a Municipiului Tîrgu-Mureş pe perioada 2015 – 2025, metodologie care are drept obiective:

 - Identificarea tuturor operatorilor culturali care iau parte la viaţa culturală a oraşului,

- Elaborarea unui document cadru pentru o analiză SWOT / PET pentru toate domeniile culturale enumerate mai sus.

- Elaborarea planului de dezbateri publice pentru identificarea nevoilor şi strategiilor culturale existente. Scopul acestor întâlniri de lucru este de a valida şi completa analiza fiecărui domeniu cultural în parte împreună cu operatori culturali din Tîrgu-Mureş (artişti, organizaţii şi instituţii culturale), consumatori de cultură şi alte organizaţii implicate în formarea profesională, creaţia, promovarea şi managementul cultural al sectoarelor creative. Dezbaterile vor aduce în discuţie dinamică artistică şi culturală a oraşului în relaţie cu principiile democraţiei participative, cu planificarea urbanistică şi dezvoltarea comunităţii, precum şi cu dimensiunea teritorială a proiectului „Tîrgu-Mureş - Capitală Europeană a Culturii 2021”.

  Operatorul economic va lua în calcul la elaborarea ofertei sale economice toate costurile atrase de elaborarea strategiei, preţul fiind ferm şi nemodificabil.

 5. CALENDARUL DE EXECUŢIE

1. Realizarea efectivă a cercetării preliminare: ……… – ……….. 2015.

2. Consultarea operatorilor culturali ai oraşului în privinţa formulării obiectivelor Strategiei culturale a Municipiului Tîrgu-Mureş pentru perioada 2015 – 2025, în vederea depunerii candidaturii la titlul de Capitală Culturală Europeană în anul 2021: ………… – …………. 2015

3. Elaborarea strategiei şi planul de acţiune pentru atingerea obiectivelor strategiei: ………. – …………. 2015.

6. CONDIŢII DE PARTICIPARE

Alături de oferta sa tehnică şi financiară, operatorii economici vor prezenta următoarele documente:

a) pentru demonstrarea capacităţii de exercitare a activităţii profesionale

• certificatul de înregistrare fiscală;

• certificatul constatator;

• certificate fiscale emise de Administraţia Financiară şi autorităţile administraţiei locale din care să reiasă că ofertantul nu are datorii scadente la nivelul lunii anterioare celei în care este prevăzut termenul limită de depunere a ofertelor; autoritatea contractantă nu va califica ofertantul care înregistrează datorii la bugetul consolidat precum şi la cel local (indiferent de cuantumul acestora).

b) pentru demonstrarea capacităţii de îndeplinire a contractului:

• Prezentarea unei liste de experţi culturali care vor lua parte la cercetarea preliminară şi la elaborarea strategiei; Lista va fi însoţită de CV-urile acestora.

• Lista principalelor prestări de servicii pe ultimii trei ani, având ca obiect prestarea serviciilor similare celor ce urmează a fi contractate prin care operatorul economic va demonstra experienţa sa similară.

7. INFORMAŢII FINALE

Ofertele vor fi depuse în plic, la sediul Municipiului Tîrgu-Mureş din p-ţa Victoriei nr. 3, sector 2, Tîrgu-Mureş, până cel târziu la data de ………….. ora 14.

Acestea vor fi analizate de o comisie numită prin dispoziţia Primarului Municipiului Tîrgu-Mureş.

  Criteriul de selecţie şi de atribuire a contractului va fi “oferta cea mai avantajoasă din punct de vedere tehnico-economic”, acordându-se puncte următoarelor elemente:

1. Calitatea metodologiei de cercetare preliminară care va sta la baza Strategiei Culturale a Municipiului Tîrgu-Mureş pe perioada 2015 – 2025:

- Astfel, fiecare membru al comisiei va nota cu puncte de la 10 la 100, metodologiile de cercetare preliminară care vor sta la baza Strategiei culturale a Municipiului Tîrgu-Mureş pe perioada 2015 – 2025, prezentate de fiecare operator economic. În final se va face media aritmetica  a acestor puncte.

b) Preţul:

- Pentru preţul cel mai scăzut (Pmin) se vor acorda 100 de puncte. Pentru alt preţ (Pn), punctajul se calculează astfel: (Pmin X 100)/ Pn.

Pentru determinarea ofertei câştigătoare se va efectua media aritmetică a punctajelor obţinute pentru elementele menționate mai sus. Oferta ce va întruni cel mai mare punctaj va fi declarată câştigătoare.